יש כאלו שנכנסים לחדר כושר ופשוט מתאמנים, ויש את אלו שאם הם לא תיעדו את האימון שלהם, מבחינתם הם לא התאמנו. בשנים האחרונות, חדרי הכושר הפכו לפופולאריים במיוחד, כאשר סלפי חדר הכושר הפך להיות ממש מאסט, ויש כאלו שזה מה שמדרבן אותם בכלל לצאת להתאמן.
בניו זילנד הבינו את הטרנד והחליטו לקחת אותו צעד קדימה, לתחום את הסלפי לחדר משלו. חדר הסלפי של מכון הכושר בניו זילנד כולל כמובן מראה, אבל לא רק, אלא גם את התאורה הנכונה שתבליט את השרירים בפרטיות, כדי שיוכלו לתעד את ההתקדמות שלהם בחדר הכושר בלי להפריע לשום מתאמן ובלי שיפריעו לו להיראות פרפקט בזיעה של עצמו.
מנהלת חדר הכושר טוענת שרעיון החדר עלה לאחר תלונות מרובות של מתאמנים שחשו שלא בנוח עם מתאמנים מתפשטים בשביל סלפי. לדבריה, החדר נבנה במיוחד כדי שהמתאמנים יצאו הכי טוב שאפשר כשהם מתעדים ומעלים לרשתות. "אנחנו הקמנו את חדר הסלפי הראשון בתוך חדר הכושר כדי שנוכל לדחוף את המתאמנים שלנו לתעד את עצמם בדרך לתוצאת, זה מדרבן".
אז אכן, תיעוד של תכנית אימונים לטווח ארוך יוצרת מחוייבות ובכך גם התמדה ותוצאות, אבל אין ספק שמדובר בהליך שיווקי מעולה של חדר הכושר הזה, שיגרום ליותר אנשים לתייג ולפרסם אותו. עם ובלי חדר סלפי, המתאמנים המתעדים ימשיכו למצוא את הזויות הטובות שלהם ולעשות שר.